b'\n_START_ARTICLE_\nSaksan 122. jalkav\xc3\xa4kidivisioona\n_START_SECTION_\nPerustaminen\n_START_PARAGRAPH_\nDivisioona perustettiin 7. marraskuuta 1940 Gro\xc3\x9f-Bornin koulutusalueella It\xc3\xa4-Pommerissa, osana armeijan yhdett\xc3\xa4toista liikekannallepanoaaltoa. Divisioona muodostettiin 32. jalkav\xc3\xa4kidivisioonan ja 258. jalkav\xc3\xa4kidivisioonan osista sek\xc3\xa4 14. jalkav\xc3\xa4kidivisioonan moottoroimattomista osista.\n_START_SECTION_\nPalvelus\n_START_PARAGRAPH_\nDivisioonan koulutus saatiin p\xc3\xa4\xc3\xa4t\xc3\xb6kseen maaliskuussa 1941 ja se siirrettiin It\xc3\xa4-Preussiin, mist\xc3\xa4 divisioona ylitti pohjoisen armeijaryhm\xc3\xa4n mukana Neuvostoliiton rajan operaatio Barbarossan alkaessa 22. kes\xc3\xa4kuuta. Divisioona taisteli it\xc3\xa4rintamalla pohjoisessa armeijaryhm\xc3\xa4ss\xc3\xa4, kunnes se syyskuussa 1943 siirrettiin keskustan armeijaryhm\xc3\xa4\xc3\xa4n, jossa se oli aina maaliskuuhun 1944. Divisioona siirrettiin hein\xc3\xa4kuussa Helsinkiin ja se osallistui Viipurinlahden taisteluun ennen 29. hein\xc3\xa4kuuta eli kaksi p\xc3\xa4iv\xc3\xa4\xc3\xa4 Narvan kukistumisen j\xc3\xa4lkeen annettua paluuk\xc3\xa4sky\xc3\xa4. Pohjoisessa armeijaryhm\xc3\xa4ss\xc3\xa4 divisioona oli aina lokakuuhun 1944, jolloin se joutui Kuurinmaalla mottiin. Ennen sodan p\xc3\xa4\xc3\xa4ttymist\xc3\xa4 divisioona osallistui kuuteen taisteluun motissa ollen saarroksissa toukokuiseen antautumiseensa asti.'